**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025–2027 METŲ BIUDŽETO PATVIRTINIMO**

2025 m. sausio 30 d. Nr. T10-25

Skuodas

**1. Parengto sprendimo projekto tikslas ir uždaviniai.**

Patvirtinti Skuodo rajono savivaldybės 2025–2027 metų biudžetą.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 12 punktas, Lietuvos Respublikos biudžeto sandaros įstatymo 15 straipsnio 1 dalis, 16 straipsnio 1 dalis.

**3. Laukiami rezultatai.**

Vadovaujantis Lietuvos Respublikos biudžeto sandaros įstatymo 16 straipsnio 2 dalimi Savivaldybės taryba savivaldybės biudžetą patvirtina per 2 mėnesius nuo tam tikrų metų biudžeto patvirtinimo įstatymo priėmimo dienos.

Jeigu biudžetas laiku nepatvirtinamas, asignavimai metų pradžioje iki biudžetų patvirtinimo dienos kiekvieną mėnesį negali viršyti 1/12 praėjusių metų šio biudžeto asignavimų. Šiuo atveju kiekvieno asignavimų valdytojo asignavimai kiekvieną mėnesį negali viršyti 1/12 praėjusių metų atitinkamo biudžeto šiam asignavimų valdytojui skirtų lėšų ir skiriamos tik tęstinei veiklai bei įstatymuose nustatytiems įsipareigojimams finansuoti (išskyrus programų asignavimų dalį, kurią sudaro Europos Sąjungos finansinės paramos ir bendrojo finansavimo bei kitos gaunamos finansinės paramos lėšos) bei įsiskolinimams dengti.

**4. Lėšų poreikis sprendimui įgyvendinti ir jų šaltiniai.**

Planuojamos Skuodo rajono savivaldybės 2025 metų biudžeto pajamos – ~~34 269 600~~ **34 300 800** Eur, praėjusių metų nepanaudota pajamų dalis – 2 892 400 Eur. Iš viso planuojami asignavimai – ~~37 162 000~~ **37 193 200** Eur, iš jų paskoloms grąžinti – 515 100 Eur. **Pajamų ir asignavimų planas padidintas 31 200 Eur.**

Vadovaujantis Lietuvos Respublikos biudžeto sandaros įstatymo 16 straipsnio 1 dalies 2 punktu nuo 2025 metų, tvirtinant savivaldybės biudžetą taip pat tvirtinami ir biudžeto rodikliai antriesiems ir tretiesiems biudžetiniams metams, t. y. bendros planuojamų pajamų ir planuojamų asignavimų sumos.

Planuojami Skuodo rajono savivaldybės biudžeto rodikliai 2026 ir 2027 biudžetiniams metams:

1. Bendra planuojamų pajamų suma 2026 metams – ~~33 518 200~~ **35 968 500** Eur, 2027 metams – ~~34 662 300~~ **38 463 000** Eur.

2. Bendra planuojamų asignavimų suma 2026 metams – ~~35 835300~~ **38 211 300** Eur, 2027 metams – ~~36 982 400~~ **40 705 800** Eur.

Aiškinamasis raštas pridedamas.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.