***Patikslintas variantas***

**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO GARBĖS AMBASADORIAUS VARDO SUTEIKIMO**

2025 m. vasario 17 d. Nr. T10-26

Skuodas

1. **Parengto sprendimo projekto tikslas ir uždaviniai.**

Vadovaudamasis Skuodo rajono garbės ambasadoriaus vardo suteikimo nuostatų, patvirtintų Skuodo rajono savivaldybės tarybos 2024 m. vasario 29 d. sprendimu Nr. T9-33 „Dėl Skuodo rajono garbės ambasadoriaus vardo suteikimo nuostatų patvirtinimo“ (toliau – Nuostatai), 5 punktu, Skuodo rajono kultūros centras pasiūlė suteikti garbės ambasadoriaus vardą kraštiečiui Gintautui Skiudului (siūlymas pridedamas). Gintautas Skiudulas siūlomas tapti garbės ambasadoriumi už tai, kad 2018 metais įkūrė Rogalando lietuvių vokalinį ansamblį „Šeimyna“ – tikrą lietuviškos muzikos ir tradicijų puoselėjimo šaltinį Norvegijoje. Savo ansamblyje jis subūrė šeimą ir vietos lietuvių bendruomenės narius, kartu dainuoti lietuviškas, folklorines ir estradines dainas. Per šiuos metus kolektyvas tapo svarbia kultūrinės veiklos dalimi – jie atliko įvairias koncertines programas per Lietuvos ir Norvegijos valstybines šventes, Jonines, Šv. Velykų ir kitas šventes, Žemaitijos vardo paminėjimo rašytiniuose šaltiniuose 800 – ąsias metines, taip pat bendradarbiaudami su Lietuvos režisieriais Norvegijoje pastatė lietuvišką spektaklį „Eglė – žalčių karalienė“. Ansamblio veikla įtraukė daugybę Norvegijoje gyvenančių lietuvių, suteikdama jiems galimybę jausti lietuvišką dvasią, prisiminti gimtinę ir jungtis į lietuviškos bendrystės puoselėjimą. Kandidatas aktyviai dalyvauja Rogalando lietuvių bendruomenės renginiuose, buvo išrinktas jos valdybos nariu, kur prisidėjo prie lietuviškų švenčių ir kultūros sklaidos. Jo iniciatyvos, atsidavimas ir meilė lietuviškai kultūrai suvienijo bendruomenę, tapo ryšiu tarp Norvegijos ir Lietuvos.

Vadovaudamasis Nuostatų 4 punktu, Skuodo rajono savivaldybės meras priėmė sprendimą teikti Skuodo rajono savivaldybės tarybai Gintauto Skiudulo kandidatūrą Skuodo rajono garbės ambasadoriaus vardui suteikti (teikimas pridedamas).

**2. Siūlomos teisinio reguliavimo nuostatos.**

Skuodo rajono savivaldybės tarybos 2024 m. vasario 29 d. sprendimas Nr. T9-33 „Dėl Skuodo rajono garbės ambasadoriaus vardo suteikimo nuostatų patvirtinimo“.

**3. Laukiami rezultatai.**

Gintautui Skiudului, **gyvenančiam Norvegijos Karalystėje,** suteiktas Skuodo rajono garbės ambasadoriaus vardas.

**4**.**Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nebus reikalingos

**5. Sprendimo projekto autorius ir (ar) autorių grupė.**

Rengėjas – Teisės, personalo ir dokumentų valdymo skyriaus vedėjo pavaduotojas Eugenijus Galdikas