**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2021 M. BIRŽELIO 17 D. SPRENDIMO NR. T9-130 „DĖL SKUODO RAJONO SAVIVALDYBĖS INDIVIDUALIŲ BUITINIŲ NUOTEKŲ TVARKYMO SISTEMOS PROJEKTAVIMO IR ĮRENGINIŲ ĮSIGIJIMO DALINIO KOMPENSAVIMO TVARKOS APRAŠO PATVIRTINIMO“ PAKEITIMO**

2025 m. vasario 17 d. Nr. T10-30

Skuodas

**1. Parengto sprendimo projekto tikslas ir uždaviniai.**

Sprendimo tikslas – užtikrinti efektyvų ir skaidrų individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo procesą, sudarant pareiškėjams aiškias sąlygas dokumentų pateikimui bei sutarčių pasirašymui.

Sprendimo uždaviniai: atsižvelgiant į Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo paraiškų vertinimo komisijos 2024 m. spalio 8 d. posėdžio protokolą Nr. A3-174, Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos apraše tiksliai apibrėžti su paraiška teikiamų dokumentų reikalavimus, nustatyti aiškius terminus sutarčių pasirašymui, numatyti galimybę dokumentus pateikti el. paštu.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 28 ir 30 punktai, 15 straipsnio 4 dalis, Lietuvos Respublikos geriamojo vandens tiekimo ir nuotekų tvarkymo įstatymo 4 straipsnio 6 punktas, 12 straipsnio 2 dalis.

**3. Laukiami rezultatai.**

Priėmus sprendimą bus užtikrinamas efektyvus paraiškų pateikimo procesas, kas palengvins paraiškų teikimo procesą ir sumažins administracinę naštą. Didės paslaugos skaidrumas, pareiškėjams bus aiškesnės sąlygos dėl dokumentų teikimo, numatyta galimybė dokumentus teikti el. paštu. Kiekvienu atveju įvertinamas individualių buitinių nuotekų tvarkymo sistemos įrenginio poveikis melioracijos sistemoms, numatomas terminas sutarčių pasirašymui. Aiškiai išdėstomi Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos aprašo reikalavimai užtikrins šios paslaugos kokybės gerinimą.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėjai: Statybos, investicijų ir turto valdymo skyriaus vedėjas Vygintas Pitrėnas, Statybos, investicijų ir turto valdymo skyriaus vyriausioji specialistė Diana Samoškienė.