**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS DAUGIABUČIŲ NAMŲ KIEMŲ REMONTO PRIORITETINĖS EILĖS SUDARYMO TVARKOS APRAŠO PATVIRTINIMO**

2025 m. vasario 17 d. Nr. T10-31

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – užtikrinti objektyvų, skaidrų ir efektyvų Skuodo rajono savivaldybės (toliau – Savivaldybės) daugiabučių namų kiemų remonto darbų planavimą ir įgyvendinimą, atsižvelgiant į objektyvius kriterijus.

Sprendimo projekto uždaviniai – nustatyti kriterijus ir vertinimo tvarką, pagal kurią sudaromas Savivaldybės daugiabučių namų kiemų remonto prioritetinės eilės sąrašas.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 32 punktas, 15 straipsnio 4 dalis, Lietuvos Respublikos kelių priežiūros ir plėtros programos finansavimo įstatymo 9 straipsnio 2 dalies 16 punktas.

**3. Laukiami rezultatai.**

Savivaldybės daugiabučių namų kiemų remonto prioritetinės eilės sudarymo poreikis kilo dėl gyventojų kreipimosi į Savivaldybę, prašant sutvarkyti daugiabučių kiemus. Atsižvelgiant į tai, kad Savivaldybės finansiniai ištekliai yra riboti ir nėra galimybės vienu metu sutvarkyti visų kiemų, siūloma sudaryti daugiabučių namų kiemų remonto prioritetinės eilės sąrašą. Šis sąrašas bus rengiamas pagal patvirtintą tvarkos aprašą, užtikrinant objektyvumą ir eiliškumo nustatymą.

Savivaldybės daugiabučių namų kiemų remonto prioritetinės eilės sudarymas garantuos nuoseklų, aiškų ir ilgalaikį daugiabučių teritorijų tvarkymo procesą. Prioritetinės eilės sąrašo viešinimas užtikrins visuomenės informavimą ir galimybę gyventojams susipažinti su numatomu daugiabučių kiemų remonto tvarkos eiliškumu.

Priėmus sprendimą, Administracijos direktoriaus įsakymu, bus sudaromas Savivaldybės daugiabučių kiemų, kuriems reikalingas remontas, prioritetinės eilės sąrašas.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėjai: Statybos, investicijų ir turto valdymo skyriaus vedėjas Vygintas Pitrėnas, Statybos, investicijų ir turto valdymo skyriaus vyresnysis specialistas Romualdas Rancas, Statybos, investicijų ir turto valdymo skyriaus vyriausioji specialistė Diana Samoškienė.