**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL 2019 M. GRUODŽIO 17 D. valstybinės žemės nuomos sutarties NR. 15sžn-336-(14.15.55.) nutraukimo**

2025 m. vasario 17 d. Nr. T10-32

Skuodas

1. **Parengto sprendimo projekto tikslas ir uždaviniai.**

Šio sprendimo projekto tikslas – nutraukti su *(duomenys neskelbtini)* (toliau – Asmuo) 2019 m. gruodžio 17 d. sudarytą valstybinės žemės nuomos sutartį Nr. 15SŽN-336-(14.15.55.) dėl 0,2285 ha ploto žemės sklypo, kadastro Nr. 7550/0005:447, unikalus Nr. 4400-5304-7550, esančio Mosėdžio g. 51, Skuodo mieste, dalies, kurios plotas 0,0084 ha.

2024 m. lapkričio 21 d. pirkimo pardavimo sutartimi Nr. 9135 patalpa garažas, unikalus Nr. 4400-1551-9736:9738, esanti garažų paskirties pastate, unikalus Nr. 4400-1551-9290, bei valstybinės žemės sklype, buvo perleista kitam asmeniui ir buvęs savininkas pateikė prašymą nuomos sutartį nutraukti.

Naujasis patalpos garažo savininkas dėl valstybinės žemės sklypo dalies pirkimo turi teisę kreiptis į Nacionalinę žemės tarnybą prie Aplinkos ministerijos, o dėl valstybinės žemės sklypo nuomos sutarties sudarymo gali kreiptis į Skuodo rajono savivaldybę.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,2285 ha valstybinės žemės sklypą Nr. 7550/0005:447, unikalus Nr. 4400-5304-7550, esantį Mosėdžio g. 51, Skuodo mieste. Sklypas suformuotas garažų paskirties pastato, unikalus Nr. 4400-1551-9290, eksploatavimui.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas.

Lietuvos Respublikos civilinio kodekso 6.394 straipsnio 1 dalyje reglamentuota, kad pagal pastato, įrenginio ar kitokio nekilnojamojo daikto pirkimo–pardavimo sutartį pirkėjui kartu su nuosavybės teise į tą daiktą pardavėjas perduoda ir teises į tą žemės sklypo dalį, kurią tas daiktas užima ir kuri būtina jam naudoti pagal paskirtį. To paties Civilinio kodekso 6.562 straipsnio 6 dalyje nurodyta, kad žemės nuomos sutartis baigiasi šalių susitarimu.

Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis.

**3. Laukiami rezultatai**.

Priėmus sprendimo projektą Asmuo Nekilnojamojo turto registre galės išsiregistruoti 2019 m. gruodžio 17 d. valstybinės žemės nuomos sutartį Nr. 15SŽN-336-(14.15.55.).

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.