**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL 2020 M. RUGSĖJO 22 D. VALSTYBINĖS ŽEMĖS PANAUDOS SUTARTIES Nr. 15SUN-13-(14.15.56.) NUTRAUKIMO**

2025 m. vasario 17 d. Nr. T10-33

Skuodas

**1. Parengto sprendimo projekto tikslas ir uždaviniai.**

Šio sprendimo projekto tikslas – nutraukti 2020 m. rugsėjo 22 d. valstybinės žemės panaudos sutartį Nr. 15SUN-13-(14.15.56.) dėl perduotos Skuodo rajono Barstyčių kaimų bendruomenei (toliau – Asmuo) neatlygintinai naudotis 0,0415 ha žemės sklypo dalies bendrame 0,3879 ha kitos paskirties valstybinės žemės sklype, kadastro Nr. 7507/0005:66, unikalus Nr. 7507-0008-0008, esančiame Žemaičių Kalvarijos g. 3, Barstyčių miestelyje, Skuodo rajono savivaldybėje.

Asmuo taip pat atsisakė pagal 2020 m. birželio 30 d. panaudos sutartį Nr. (4.1.8)-567 perduotų neatlygintinai naudotis patalpų, unikalus Nr. 7599-0005-1010:0003, esančių ambulatorijos pastate, unikalus Nr. 7599-0005-1010, bei valstybinės žemės sklype, unikalus Nr. 7507-0008-0008.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,3879 ha valstybinės žemės sklypą, kadastro Nr. 7507/0005:66, unikalus Nr. 7507-0008-0008, esantį Žemaičių Kalvarijos g. 3, Barstyčių miestelyje, Skuodo rajono savivaldybėje.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja sprendimų priėmimas.

Lietuvos Respublikos Civilinio kodekso 6.642 straipsnio 2 dalyje aptarta teisė atsisakyti daikto neatlygintinio naudojimo sutarties.

Lietuvos Respublikos žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis.

To paties Žemės įstatymo 8 straipsnio 3 dalies 1 punkte nurodoma, kad sprendimą perduoti (nutraukti sutartį) neatlygintinai naudotis valstybinės žemės sklypu (jo dalimi), kai valstybinės žemės sklypai perduoti patikėjimo teise savivaldybėms, priima savivaldybės taryba.

**3. Laukiami rezultatai**.

Priėmus sprendimo projektą Asmuo Nekilnojamojo turto registre galės išsiregistruoti 2020 m. rugsėjo 22 d. valstybinės žemės panaudos sutartį Nr. 15SUN-13-(14.15.56.).

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.