**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS ILGALAIKIO NEKILNOJAMOJO TURTO NUOMOS**

2025 m. vasario 17 d. Nr. T10-39

Skuodas

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 2 dalies 4 punktu, 15 straipsnio 2 dalies 6 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-111 „Dėl Skuodo rajono savivaldybės materialiojo turto nuomos tvarkos aprašo patvirtinimo“ patvirtinto Skuodo rajono savivaldybės materialiojo turto nuomos tvarkos aprašo 37 punktu, Skuodo rajono savivaldybės tarybos 2015 m. vasario 19 d. sprendimu Nr. T9-31 „Dėl Nuompinigių už savivaldybės materialiojo turto nuomą skaičiavimo taisyklių patvirtinimo“ patvirtintomis Nuompinigių už savivaldybės materialiojo turto nuomą skaičiavimo taisyklėmis, atsižvelgdama į Viešosios įstaigos Skuodo globos namų 2025 m. vasario 6 d. prašymą Nr. R3-618 „Prašymas išnuomoti naudojamas patalpas“, Skuodo rajono savivaldybės taryba nusprendžia:

1. Išnuomoti Viešajai įstaigai Skuodo globos namams Skuodo rajono savivaldybei nuosavybės teise priklausantį ilgalaikį materialųjį turtą – patalpas, nuo 4-1 iki 4-33, unikalus Nr. 4400-2125-4797:1566, adresu: Šatrijos g. 3-1, Skuodo m., kurių bendras plotas 659,51 kv. m, teikti pagalbą ir socialines paslaugas asmenims, dėl amžiaus, negalios ar kitų socialinių problemų negalintiems pasirūpinti savo asmeniniu gyvenimu ir dalyvauti visuomenės gyvenime ar patiriantiems skurdą ir socialinę atskirtį, 10 metų laikotarpiui.
2. Nustatyti patalpų nuomos kainą 624,84 Eur per mėnesį.

3. Pavesti Skuodo rajono savivaldybės administracijos direktorei Levutei Staniuvienei pasirašyti sprendimo 1 punkte nurodyto turto nuomos sutartį bei negyvenamųjų patalpų perdavimo–priėmimo aktą.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 712