**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS**

2025 m. vasario 17 d. Nr. T10-40

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti Skuodo rajono savivaldybei nuosavybės teise priklausantį ilgalaikį materialųjį turtą: pastatą – klėtelę, unikalus Nr. 4400-4026-3334, esantį adresu: Kalvių k. 1, Lenkimų sen., Skuodo r. sav., kurio bendras plotas 62,29 kv. m, Lenkimų seniūnijos bendruomenei, juridinio asmens kodas 174588277, panaudos pagrindais laikinai neatlygintinai valdyti ir naudotis savarankiškajai savivaldybės funkcijai vykdyti – gyventojų kultūros ugdymas ir etninės kultūros puoselėjimas.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 13 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 14 straipsnio 2 dalies 9 punktas.

**3. Laukiami rezultatai.**

Lenkimų seniūnijos bendruomenei perduotas neatlygintinai naudotis ir valdyti savivaldybei priklausantis ilgalaikis materialusis turtas – klėtelė.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.