**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ILGALAIKIO NEKILNOJAMOJO TURTO NUOMOS VIEŠO KONKURSO BŪDU**

2025 m. vasario 17 d. Nr. T10-41

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – Skuodo rajono savivaldybės tarybos sprendimo „Dėl turto nuomos viešo konkurso būdu“ projektas parengtas siekiant viešo konkurso būdu išnuomoti 10 metų laikotarpiui savivaldybei priklausantį ilgalaikį materialųjį turtą – patalpas 1-44 (kabinetas), 1-45 (sterilizacijos kabinetas), 1-46 (sandėlis), 1-47 (valymo inventoriaus patalpa), 1-48 (tualetas), 1-52 (odontologijos kabinetas), 1-42 (30,34 kv. m bendro naudojimo patalpa – koridorius), esančias pastate – kultūros namuose su kontora ir gydymo paskirties patalpomis, unikalus Nr. 4400-2910-1720, adresu: S. Daukanto g. 59, Lenkimų mstl., Skuodo r. sav., kurių bendras plotas 80,37 kv. m, iš jų 30,34 kv. m – bendro naudojimo, viešo konkurso būdu 10 metų laikotarpiui, odontologijos paslaugoms teikti.

Pradinis nuomos mokestis 86,62 Eur per mėnesį, viešo konkurso metu gali būti didinamas. Komunaliniai mokesčiai (vanduo, nuotekos ir elektros energija) bus mokami pagal įrengtų kontrolinių skaitiklių rodmenis.

**2. Siūlomos teisinio reguliavimo nuostatos.**

Sprendimas parengtas vadovaujantis Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 15 straipsnio 1 dalimi, Skuodo rajono savivaldybės materialiojo turto nuomos tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-111 „Dėl Skuodo rajono savivaldybės materialiojo turto nuomos tvarkos aprašo patvirtinimo“, 9 punktu.

**3. Laukiami rezultatai.**

Išnuomotos savivaldybei priklausančios patalpos odontologijos paslaugų veiklai, didinant minėtų paslaugų prieinamumą.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.