**SKUODO rajono savivaldybės taryba**

**SPRENDIMAS**

**DĖL ILGALAIKIO NEKILNOJAMOJO TURTO NUOMOS VIEŠO KONKURSO BŪDU**

2025 m. vasario 17 d. Nr. T10-41

Skuodas

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 15 straipsnio 1 dalimi, Skuodo rajono savivaldybės tarybos 2021 m. gegužės 27 d. sprendimu Nr. T9-111 „Dėl Skuodo rajono savivaldybės materialiojo turto nuomos tvarkos aprašo patvirtinimo“ patvirtinto Skuodo rajono savivaldybės materialiojo turto nuomos tvarkos aprašo 9 punktu, Skuodo rajono savivaldybės tarybos 2015 m. vasario 19 d. sprendimu Nr. T9-31 „Dėl Nuompinigių už savivaldybės materialiojo turto nuomą skaičiavimo taisyklių patvirtinimo“ patvirtintomis Nuompinigių už savivaldybės materialiojo turto nuomą skaičiavimo taisyklėmis, Skuodo rajono savivaldybės taryba nusprendžia:

1. Leisti Skuodo rajono savivaldybės administracijai išnuomoti Skuodo rajono savivaldybei nuosavybės teise priklausantį ilgalaikį materialųjį turtą – patalpas 1-44, 1-45, 1-46, 1-47, 1-48, 1-52, 1-42, esančias pastate – kultūros namuose su kontora ir gydymo paskirties patalpomis, unikalus Nr. 4400-2910-1720, adresu: S. Daukanto g. 59, Lenkimų mstl., Skuodo r. sav., kurių bendras plotas 80,37 kv. m, iš jų 30,34 kv. m – bendro naudojimo, viešo konkurso būdu 10 metų laikotarpiui, odontologijos paslaugoms teikti.
2. Nustatyti pradinę patalpų nuomos kainą 86,62 Eur per mėnesį.
3. Pavesti Skuodo rajono savivaldybės administracijos direktorei Levutei Staniuvienei organizuoti viešą konkursą sprendimo 1 punkte nurodyto turto nuomai.
4. Įpareigoti Skuodo rajono savivaldybės administracijos direktorę Levutę Staniuvienę su konkurso laimėtoju pasirašyti sprendimo 1 punkte nurodyto turto nuomos sutartį bei negyvenamųjų patalpų perdavimo–priėmimo aktą.
5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 440 73 992