**SKUODO rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS**

2025 m. vasario 17 d. Nr. T10-42

Skuodas

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 2 dalies 9 punktu ir atsižvelgdama į Skuodo rajono Gėsalų bendruomenės 2025 m. vasario 13 d. prašymą Nr. 25/02-1, Skuodo rajono savivaldybės taryba nusprendžia:

1. Perduoti Skuodo rajono savivaldybei nuosavybės teise priklausantį ilgalaikį materialųjį turtą: patalpas 1-1, 1-2, 1-3, 1-4, 1-5, 1-6, 1-7, 1-13, 1-14, 1-15, 1-16, 1-17, 1-18, 2-1, 2-2, 2-3, 2-4, 2-5, pastate – mokykloje, unikalus Nr. 7596-5010-1012, adresas: Mokyklos g. 2, Gėsalų k., Aleksandrijos sen., Skuodo r. sav., kurių bendras plotas 578,41 kv. m, Skuodo rajono Gėsalų bendruomenei panaudos pagrindais laikinai neatlygintinai valdyti ir naudotis 10 metų laikotarpiui, savarankiškajai savivaldybės funkcijai vykdyti – gyventojų kultūros ugdymas ir etninės kultūros puoselėjimas.

2. Pavesti Skuodo rajono savivaldybės administracijos direktorei Levutei Staniuvienei pasirašyti sprendimo 1 punktu perduodamo turto panaudos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 713