**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL KITOS PASKIRTIES VALSTYBINĖS ŽEMĖS SKLYPŲ, ESANČIŲ SKUODO MIESTE, pardavimo atviro aukciono būdu**

2025 m. vasario 18 d. Nr. T10-45

Skuodas

**1. Parengto sprendimo projekto tikslas ir uždaviniai.**

Šio sprendimo tikslas – patvirtinti aukcione parduodamų kitos paskirties valstybinės žemės sklypų, esančių Skuodo mieste, pardavimo kainas ir sąlygas.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,1705 ha, 0,1658 ha, 0,1557 ha ir 0,1508 ha valstybinės žemės sklypus, kadastro Nr. 7550/0005:354, Nr. 7550/0005:257, Nr. 7550/0005:385 ir Nr. 7550/0005:384, esančius Pievų g. 13, Pievų g. 18, Pievų 2-ojoje g. 23 ir Pievų 2-ojoje g. 21, Skuodo mieste, kurių paskirtis yra kitos paskirties žemė, o naudojimo būdas – vienbučių ir dvibučių gyvenamųjų pastatų teritorijos.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas.

Žemės įstatymo (toliau – ŽĮ) 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu.

Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – LRV-N), 91 punkte nurodyta, kad valstybinės žemės patikėtinis priima sprendimą teikti patikėjimo teise valdomus aukciono objektus parduoti arba išnuomoti aukcione. Šiame valstybinės žemės sklypo patikėtinio sprendime įrašoma ir informacija apie parduodamą aukciono objektą ir pasiūlymai dėl aukciono sąlygų. 92 punkte nurodyta, kad valstybinės žemės patikėtinis, prieš priimdamas Taisyklių 91 punkte nurodytą sprendimą, apskaičiuoja ir patvirtina aukcione parduodamo aukciono objekto pradinę pardavimo kainą.

Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 punkte pažymėta, kad aukcione parduodami valstybinės žemės sklypai, valstybinės žemės patikėtiniui priėmus sprendimą teikti patikėjimo teise valdomą valstybinės žemės sklypą parduoti aukcione, o 6 punkte nurodytos aukciono sąlygos, kurias tvirtina aukciono organizatorius.

Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunktyje nurodyta, kad aukcione parduodamų naujų kitos pagrindinės žemės naudojimo paskirties valstybinės žemės sklypų vertė apskaičiuojama pagal žemės verčių žemėlapius. Žemės sklypų pradinę pardavimo kainą sudaro žemės sklypo vertė, apskaičiuota pagal žemės verčių žemėlapius, įskaitant vietovės lygmens kompleksinio teritorijų planavimo dokumento ar žemės valdos projekto, žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo ir aukciono organizavimo išlaidas.

**3. Laukiami rezultatai**.

Pardavus sklypus aukcione aukciono organizatorius perves savivaldybei 50 procentų valstybinės žemės sklypo pardavimo kainos ir žemės sklypų suformavimo bei žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo išlaidas (po 146 Eur už kiekvieną parduotą sklypą).

Lėšos už parduotus žemės sklypus naudojamos parduodamų ar išnuomojamų žemės sklypų teritorijų planavimo dokumentams, žemės valdos projektams, žemės sklypų planams rengti, savivaldybių patikėjimo teise valdomų valstybinės žemės sklypų, kurie išnuomojami, individualaus vertinimo išlaidoms apmokėti. Jeigu nereikia mokėti už minėtus darbus ir paslaugas, šios lėšos naudojamos miestų ir miestelių inžinerinei infrastruktūrai plėtoti ir renovuoti. Savivaldybės tvarko už parduotus valstybinės žemės sklypus gautų lėšų apskaitą ir atsako už jų naudojimą pagal paskirtį;

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos bus reikalingos aukciono vykdymo mokesčiui sumokėti.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.