**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR. T9-197 „DĖL SKUODO SOCIALINIŲ PASLAUGŲ ŠEIMAI CENTRO TEIKIAMŲ SOCIALINIŲ PASLAUGŲ KAINŲ IR FINANSINIŲ NORMATYVŲ PATVIRTINIMO“ PAKEITIMO**

2025 m. vasario 18 d. Nr. T10-46

Skuodas

**1. Parengto sprendimo projekto tikslas ir uždaviniai.**

Vadovaujantis Lietuvos Respublikos socialinės apsaugos ir darbo ministro 2024 m. birželio 25 d. Nr. įsakymu A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“ patvirtinta Socialinių paslaugų finansavimo ir lėšų apskaičiavimo metodika apskaičiuotos ir bus patvirtintos Skuodo socialinių paslaugų šeimai centro teikiamos palydėjimo paslaugos jaunuoliams, intensyvių krizių įveikimo su apgyvendinimu, palydėjimo paslaugų jaunuoliams su apgyvendinimu ir socialinės priežiūros šeimoms paslaugų kainos.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 29 punktas, Lietuvos Respublikos socialinės apsaugos ir darbo ministro 2024 m. birželio 25 d. įsakymu Nr. A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“ patvirtinta socialinių paslaugų finansavimo ir lėšų apskaičiavimo metodika.

**3. Laukiami rezultatai.**

Sprendimas bus papildytas teikiamų socialinių paslaugų – palydėjimo paslaugos jaunuoliams, intensyvių krizių įveikimo su apgyvendinimu, palydėjimo paslaugų jaunuoliams su apgyvendinimu ir socialinės priežiūros šeimoms paslaugų – kainomis.

**4. Lėšų poreikis sprendimui įgyvendinti ir jų šaltiniai.**

Socialinės paslaugos teikiamos iš savivaldybės biudžeto bei valstybės biudžeto tikslinių dotacijų lėšų. 2025 metams minėtų socialinių paslaugų finansavimui Skuodo socialinių paslaugų šeimai centrui savivaldybės biudžeto lėšų numatoma 67 300 Eur daugiau nei buvo planuota 2024 metais.

**5. Sprendimo projekto autorius ir (ar) autorių grupė.**

Pranešėja ir rengėja – Socialinės paramos skyriaus vedėja Rasa Noreikienė.

Skuodo socialinių paslaugų šeimai centro direktorė Rūta Razmienė.