**SKUODO rajono savivaldybės taryba**

**SPRENDIMAS**

**DĖL MAKSIMALIŲ SOCIALINĖS PRIEŽIŪROS IR SOCIALINĖS GLOBOS PASLAUGŲ IŠLAIDŲ FINANSAVIMO DYDŽIŲ SKUODO RAJONO GYVENTOJAMS NUSTATYMO**

2025 m. vasario 18 d. Nr. T10-47

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 ir 30 punktais, Lietuvos Respublikos socialinių paslaugų įstatymo 41 straipsnio 3 dalimi, Lietuvos Respublikos socialinės apsaugos ir darbo ministro 2024 m. birželio 25 d. Nr. įsakymu A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“ patvirtintos Socialinių paslaugų finansavimo ir lėšų apskaičiavimo metodikos 6 punktu, Skuodo rajono savivaldybės taryba nusprendžia:

1. Nustatyti maksimalius socialinės priežiūros paslaugų išlaidų finansavimo dydžius vienam Skuodo rajono gyventojui:

1.1. pagalba į namus – 10 Eur už 1 val.;

1.2. socialinių įgūdžių ugdymas, palaikymas ir (ar) atkūrimas institucijoje – 2,97 Eur už 1 val.;

1.3. palydėjimo paslauga jaunuoliams be apgyvendinimo – 0,57 Eur už 1 val.;

1.4. palydėjimo paslauga jaunuoliams su apgyvendinimu – 12,90 Eur už 1 parą;

1.5. socialinė priežiūra šeimoms – 14,29 Eur už val.;

1.6. socialinė reabilitacija asmenims su negalia bendruomenėje – 71,37 Eur už 1 mėn.;

1.7. intensyvi krizių įveikimo pagalba – 0,82 Eur už 1 val.;

1.8. intensyvi krizių įveikimo pagalba su apgyvendinimu – 22,43 Eur už 1 parą;

1.9. psichosocialinė pagalba – 0,10 Eur už 1 val.;

1.10. pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti – 35,43 Eur už 1 mėn.;

1.11. apgyvendinimas apsaugotame būste – 810 Eur už 1 mėn.;

1.12. vaikų dienos socialinė priežiūra – 227,50 Eur už 1 mėn.

1. Nustatyti maksimalius socialinės globos paslaugų išlaidų finansavimo dydžius vienam Skuodo rajono gyventojui:
   1. dienos socialinė globa asmeniui su negalia asmens namuose – 11,91 Eur už 1 val.;

2.2. dienos socialinė globa asmeniui su sunkia negalia asmens namuose – 13,48 Eur už 1 val., ne daugiau kaip 1100 Eur už 1 mėn., kai paslaugos pradedamos teikti po 2025-01-01;

2.3. dienos socialinė globa asmeniui su negalia institucijoje – 6,15 Eur už 1 val.;

2.4. dienos socialinė globa asmeniui su sunkia negalia institucijoje – 8,90 Eur už 1 val., ne daugiau kaip 1100 Eur už 1 mėn., kai paslaugos pradedamos teikti po 2025-01-01;

2.5. trumpalaikė ir ilgalaikė socialinė globa likusiam be tėvų globos vaikui, vaikui su negalia ir vaikui su sunkia negalia – 2545 Eur už 1 mėn.;

2.6. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su negalia – 1365 Eur už 1 mėn.;

2.7. trumpalaikė ir ilgalaikė socialinė globa senyvo amžiaus asmeniui su sunkia negalia, suaugusiam asmeniui su sunkia negalia:

2.7.1. kai socialinės globos paslaugos pradedamos teikti nuo 2025-01-01 – 1100 Eur už 1 mėn.

2.7.2. kai socialinės globos paslaugos buvo pradėtos teikti iki 2024-12-31 – 1463 Eur už 1 mėn.

3. Pripažinti netekusiais galios:

3.1. Skuodo rajono savivaldybės tarybos 2024 m. kovo 28 d. sprendimą Nr. T9-46 „Dėl maksimalių socialinės priežiūros ir socialinės globos paslaugų išlaidų finansavimo dydžių Skuodo rajono gyventojams nustatymo“.

3.2. Skuodo rajono savivaldybės tarybos 2024 m. balandžio 25 d. sprendimą Nr. T9-67 „Dėl socialinės priežiūros paslaugos – apsaugotas būstas – išlaidų finansavimo Skuodo rajono gyventojams dydžio nustatymo“.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Noreikienė, tel. +370 440 73 985