**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ATLEIDIMO NUO SOCIALINIO BŪSTO NUOMOS MOKESČIO MOKĖJIMO**

2025 m. vasario 18 d. Nr. T10-47

Skuodas

**1.Parengto sprendimo projekto tikslai, uždaviniai.**

Parengto Skuodo rajono savivaldybės tarybos sprendimo projekto tikslas yra nuo 2025 m. kovo 1 d. iki 2025 m. gruodžio 31 d. atleisti nuo socialinio būsto nuomos mokesčio mokėjimo *(duomenys neskelbtini)*.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 30 punktu, Skuodo rajono savivaldybės tarybos 2024 m. birželio 27 d. sprendimu Nr. T9-130 „Dėl Skuodo rajono savivaldybės būsto ir socialinio būsto nuomos tvarkos aprašo patvirtinimo“ patvirtinto Skuodo rajono savivaldybės būsto ir socialinio būsto nuomos tvarkos aprašo 65–67 punktais bei Lietuvos Respublikos Paramos būstui įsigyti ar išsinuomoti įstatymo 21 straipsnio 2 dalimi, kurioje nurodyta, kad Savivaldybės taryba savivaldybės biudžeto sąskaita privalo sumažinti socialinio būsto nuomos mokestį arba atleisti nuo šio mokesčio, jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1,5 valstybės remiamų pajamų (VRP) dydžio arba 331,5 Eur vienam asmeniui per mėnesį ribos.

*(duomenys neskelbtini)* 2 kambarių, 36,99 kv. m dydžio, socialiniame būste Laisvės g. 18, Skuodo m. *(duomenys neskelbtini)* deklaruotos pajamos už 2024 metus sudaro 2 810 Eur arba 234,17 Eur per mėnesį, t. y. mažiau negu 1,5 VRP. Nuomos mokestis už šį būstą yra 6,55 Eur.

**3. Laukiami rezultatai.**

Priėmus sprendimo projektą *(duomenys neskelbtini)* sumažės mokestinė našta, dėl ko *(duomenys neskelbtini)* galės daugiau lėšų skirti kitoms savo reikmėms tenkinti. Neigiamo poveikio nenumatoma.

**4. Lėšų poreikis sprendimui įgyvendinti.**

Sprendimui įgyvendinti papildomų lėšų nereikės.

**5.Sprendimo projekto autorius ir (ar) autorių grupė.**

Pranešėja – Socialinės paramos skyriaus vedėja Rasa Noreikienė

Rengėja – Socialinės paramos skyriaus vyriausioji specialistė Raivara Bendikienė.