**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. VASARIO 29 D. SPRENDIMO NR. T9-20 „DĖL SKUODO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2023 METŲ PRIEMONIŲ**

**VYKDYMO ATASKAITOS PATVIRTINIMO“ PAKEITIMO IR SKUODO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2024 METŲ PRIEMONIŲ VYKDYMO ATASKAITOS PATVIRTINIMO**

2025 m. vasario 18 d. Nr. T10-50

Skuodas

**1. Parengto sprendimo projekto tikslas ir uždaviniai.**

1. Patikslinti Skuodo rajono savivaldybės tarybos 2024 m. vasario 29 d. sprendimu Nr. T9-20 „Dėl Skuodo rajono savivaldybės aplinkos apsaugos rėmimo specialiosios programos 2023 metų priemonių vykdymo ataskaitos patvirtinimo“ patvirtintos Skuodo rajono savivaldybės aplinkos apsaugos rėmimo specialiosios programos 2023 metų priemonių vykdymo ataskaitos 1 ir 5 dalyse pateiktą informacija apie Savivaldybės aplinkos apsaugos rėmimo specialiosios programos (toliau – Programos) 2023 metų lėšas ir jų likučius. Tai reikalinga dėl to, kad Vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – vietinės rinkliavos) mokėtojas (juridinis asmuo) jam priskaičiuotą vietinę rinkliavą 2023 metais, 182,40 eurų, per klaidą sumokėjo ne į vietinės rinkliavos mokėjimo pranešime nurodytą sąskaitą, o į Programos sąskaitą. Nurodyta suma buvo priskaičiuota prie Programos 2023 metų lėšų, gaunamų iš surenkamų mokesčių už valstybinius gamtos išteklius (naudingąsias iškasenas, vandenį, statybinį gruntą ir angliavandenilius). Faktas apie neteisingai pervestas vietinės rinkliavos lėšas buvo pastebėtas 2024 m. birželio mėn., kai vietinės rinkliavos administratorius aukščiau šiame aiškinamajame rašte paminėtam vietinės rinkliavos mokėtojui išsiuntė priminimą apie susidariusią vietinės rinkliavos skolą už 2023 metus, o į tai atsakydamas vietinės rinkliavos mokėtojas Skuodo rajono savivaldybės administracijai pateikė prašymą dėl neteisingai pervestos vietinės rinkliavos užskaitymo.

2. Patvirtinti Skuodo rajono savivaldybės aplinkos apsaugos rėmimo specialiosios programos 2024 metų priemonių vykdymo ataskaitą.

**2. Siūlomos teisinio reguliavimo nuostatos.**

Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašas nustato, kad Savivaldybė kasmet ne vėliau kaip iki kovo 1 d. pateikia Aplinkos apsaugos departamentui prie Aplinkos ministerijos Savivaldybės tarybos sprendimu patvirtintą Savivaldybės aplinkos apsaugos rėmimo specialiosios programos priemonių vykdymo ataskaitą.

**3. Laukiami rezultatai.**

1. Patikslintos Skuodo rajono savivaldybės tarybos 2024 m. vasario 29 d. sprendimu Nr. T9-20 „Dėl Skuodo rajono savivaldybės aplinkos apsaugos rėmimo specialiosios programos 2023 metų priemonių vykdymo ataskaitos patvirtinimo“ patvirtintos Skuodo rajono savivaldybės aplinkos apsaugos rėmimo specialiosios programos 2023 metų priemonių vykdymo ataskaitos 1 ir 5 dalys.

2. Patvirtinta Skuodo rajono savivaldybės aplinkos apsaugos rėmimo specialiosios programos 2024 metų priemonių vykdymo ataskaita.

**4. Lėšų poreikis sprendimui įgyvendinti ir jų šaltiniai.**

Lėšos nenumatomos.

**5. Sprendimo projekto autorius ir (ar) autorių grupė.**

Rengėjas – Bendrųjų reikalų skyriaus vedėjo pavaduotojas Mindaugas Perminas.