**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRIĖMIMO Į SKUODO RAJONO SAVIVALDYBĖS BENDROJO UGDYMO MOKYKLAS MOKYTIS PAGAL PRIEŠMOKYKLINIO UGDYMO, BENDROJO UGDYMO PROGRAMAS, IKIMOKYKLINIO UGDYMO MOKYKLAS MOKYTIS PAGAL PRIEŠMOKYKLINIO UGDYMO PROGRAMĄ TVARKOS APRAŠO PATVIRTINIMO**

2025 m. vasario 18 d. Nr. T10-52

Skuodas

1. **Parengto sprendimo projekto tikslas ir uždaviniai.**

Parengtu Tarybos sprendimo projektu prašoma patvirtinti Priėmimo į Skuodo rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklas mokytis pagal priešmokyklinio ugdymo programą tvarkos aprašą. Galiojantį Skuodo rajono savivaldybės tarybos 2018 m. sausio 25 d. sprendimą Nr. T9-16 „Dėl Priėmimo į Skuodo rajono savivaldybės tarybos bendrojo ugdymo mokyklas tvarkos aprašo patvirtinimo“ būtina pripažinti netekusiu galios, nes nuo 2024 m. spalio 1 d. įsigaliojo LR švietimo ir mokslo ministro įsakymu pakeistas Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašas.

**2. Siūlomos teisinio reguliavimo nuostatos.**

LR vietos savivaldos įstatymas, LR švietimo ir mokslo ministro 2024 m. sausio 24 d. įsakymas Nr. V-78 „Dėl Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“ bei tuo pačiu įsakymu patvirtintos Rekomendacijos Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkai rengti numato naują teisinį reguliavimą.

**3. Laukiami rezultatai.**

Patvirtinus Priėmimo į Skuodo rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklas mokytis pagal priešmokyklinio ugdymo programą tvarkos aprašą jis atitiks galiojančias teisės aktų nuostatas.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Rengėjos: Skuodo rajono savivaldybės administracijos Švietimo ir sporto skyriaus vedėja Daiva Jonušienė, vyriausioji specialistė Aldona Jasienė.