***Patikslintas variantas***

PATVIRTINTA

Skuodo rajono savivaldybės tarybos

2025 m. vasario d. sprendimu Nr. T9-

**PRIĖMIMO Į SKUODO RAJONO SAVIVALDYBĖS BENDROJO UGDYMO MOKYKLAS MOKYTIS PAGAL PRIEŠMOKYKLINIO UGDYMO, BENDROJO UGDYMO PROGRAMAS, IKIMOKYKLINIO UGDYMO MOKYKLAS MOKYTIS PAGAL PRIEŠMOKYKLINIO UGDYMO PROGRAMĄ TVARKOS APRAŠAS**

**I. BENDROSIOS NUOSTATOS**

1. Priėmimo į Skuodo rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklas mokytis pagal priešmokyklinio ugdymo programą (toliau – Aprašas) reglamentuoja asmenų priėmimo mokytis į Skuodo rajono savivaldybės bendrojo ir ikimokyklinio ugdymo mokyklas kriterijus, dokumentų priėmimo ir jų registravimo tvarką, nenumatytų atvejų nagrinėjimą, klasių sudarymo tvarką.

2. Aprašas parengtas vadovaujantis Lietuvos Respublikos švietimo įstatymu, Lietuvos Respublikos švietimo, mokslo ir sporto ministro 2024 m. sausio 24 d. įsakymu Nr. V-78 „Dėl Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“ patvirtintu Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašu, Rekomendacijomis Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkai rengti ir kitais Lietuvos Respublikos teisės aktais, reglamentuojančiais asmenų priėmimą mokytis pagal priešmokyklinio ugdymo, bendrojo ugdymo programas.

3. Priėmimas į Skuodo rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklas mokytis pagal priešmokyklinio ugdymo programą (toliau – Mokykla) vykdomas Lietuvos Respublikos švietimo įstatymo ir kitų teisės aktų, reglamentuojančių prašymų priėmimą, tvarka. Priėmimą vykdo Mokyklos direktorius ir (arba) Mokyklos vadovo įsakymu sudaryta priėmimo komisija, atsižvelgdama į Skuodo rajono savivaldybės tarybos patvirtinto sprendimo „Dėl Skuodo rajono savivaldybės bendrojo ugdymo mokyklų aptarnavimo teritorijų priskyrimo“ ir Aprašo nuostatas. Aktualius, Apraše nenumatytus, atvejus nagrinėja Aprašo IV skyriuje reglamentuota Priėmimo į Skuodo rajono savivaldybės bendrojo ugdymo mokyklas nenumatytų atvejų komisija.

4. Apraše vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II. PRIĖMIMO KRITERIJAI**

**5. Priėmimo į bendrąsias bendrojo ugdymo mokyklas ir ikimokyklinio ugdymo mokyklas mokytis pagal priešmokyklinio ugdymo, pradinio ugdymo ir pagrindinio ugdymo programas kriterijai:**

**5.1. asmenys, turintys sunkių judėjimo ir atramos funkcijos sutrikimų, ir vaikai, kurių bent vienas iš tėvų turi sunkių judėjimo ir atramos funkcijos sutrikimų, kai Mokykla, priskirta savivaldybės teritorijoje pagal deklaruotą gyvenamąją vietą, nėra pritaikyta judėjimo negalią turintiems asmenims, turi teisę pasirinkti bet kurią kitą savivaldybės bendrojo ugdymo Mokyklą, kuri atitinka jų fizinius poreikius, kartu su vaikais, gyvenančiais Mokyklai priskirtoje aptarnavimo teritorijoje, ir į ją patekti be eilės;**

**5.2. asmenys ir jų bent vienas iš tėvų (globėjų, rūpintojų), gyvenantys ir gyvenamąją vietą deklaravę Mokyklai priskirtoje aptarnavimo teritorijoje, globojamų ar įvaikintų vaikų globėjai, rūpintojai, gyvenamąją vietą deklaravę Mokyklai priskirtoje aptarnavimo teritorijoje. Iš šių asmenų, pageidaujančių mokytis Mokykloje, sudaromos eilės priešmokyklinės ugdymo grupės sraute, klasių srautuose, vadovaujantis šiais kriterijais (kriterijai išdėstyti pagal prioritetą):**

**5.2.1. pirmumo teise priimami įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu);**

**5.2.2. pirmumo teise priimami asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;**

**5.2.3. pirmumo teise priimami asmenys, gyvenamąją vietą deklaravę savivaldybės suteiktame socialiniame būste;**

**5.2.4. pirmumo teise priimami asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal pradinio ir (ar) pagrindinio ugdymo programą toje Mokykloje;**

**5.2.5. pirmumo teise priimami pedagoginių darbuotojų, dirbančių toje Mokykloje, vaikai;**

**5.2.6. pirmumo teise priimami darbuotojų, kurie patenka į savivaldybės tarybos sprendimu patvirtintą Trūkstamų specialistų pritraukimo į savivaldybės viešąsias ir biudžetines įstaigas programą, vaikai;**

**5.2.7. asmenys, ilgiausiai gyvenantys ir gyvenamąją vietą deklaravę Mokyklai priskirtoje aptarnavimo teritorijoje;**

**5.2.8. kai likusių mokymosi vietų yra mažiau nei asmenų, kurie ilgiausiai gyvena Mokyklai priskirtoje aptarnavimo teritorijoje su ta pačia registracijos Mokyklai priskirtoje aptarnavimo teritorijoje data, pirmumas suteikiamas asmenims, kurie gyvena arčiausiai Mokyklos einant pėsčiomis.**

**5.3. asmenys, dėl mokymosi vietų trūkumo savivaldybės bendrojo ugdymo mokykloje ir ikimokyklinio ugdymo mokykloje, kurios aptarnavimo teritorijoje gyvena, jų prašymu nukreipti į kitą artimiausią savivaldybės mokyklą, vykdančią tą pačią priešmokyklinio ugdymo, pradinio ugdymo ir pagrindinio ugdymo programą, turinčią laisvų mokymosi vietų, savivaldybės vykdomosios valdžios įgalioto darbuotojo į joje laisvas mokymosi vietas priimami pirmumo teise;**

**6. Į laisvas mokymosi vietas, likusias priėmus mokinius pagal Mokyklai priskirtą aptarnavimo teritoriją, į bendrąsias bendrojo ugdymo mokyklas ir ikimokyklinio ugdymo mokyklas mokytis pagal priešmokyklinio ugdymo, pradinio ugdymo ir pagrindinio ugdymo programas priimami asmenys, gyvenantys ir gyvenamąją vietą deklaravę Mokyklai priskirtoje aptarnavimo teritorijoje po nustatytos prašymų ir kitų dokumentų priėmimo pabaigos datos, ir asmenys, negyvenantys Mokyklai priskirtoje aptarnavimo teritorijoje. Esant daugiau prašymų nei laisvų mokymosi vietų Mokykloje, eilė sudaroma pirmumą teikiant asmenims, kurie yra gyvenantys ir gyvenamąją vietą deklaravę savivaldybės teritorijoje, ir sumuojant Kriterijų sąrašo 6.1–6.9 papunkčiuose išvardytus kriterijus, kurie yra lygiaverčiai:**

**6.1. vaikai, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);**

**6.2. vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia;**

**6.3. dvynukai, trynukai ir kiti daugiavaisio gimimo asmenys (priimami kartu);**

**6.4. asmenys iš daugiavaikių šeimų;**

**6.5. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje Mokykloje;**

**6.6. asmenys, kurie mokėsi, buvo ugdomi Mokykloje (buvo sudaryta mokymosi sutartis) ir pageidaujantys tęsti mokymąsi pagal aukštesnio lygmens programą toje pačioje Mokykloje;**

**6.7. užsienio valstybių diplomatinio korpuso darbuotojų, dirbančių Lietuvos Respublikoje esančiose diplomatinėse atstovybėse, Lietuvos Respublikos diplomatinio korpuso darbuotojų, sugrįžusių iš darbo užsienyje gyventi į Mokyklai priskirtą aptarnavimo teritoriją, ir Lietuvos Respublikos krašto apsaugos sistemos profesinės karo tarnybos karių, perkeltų gyventi į Mokyklai priskirtą aptarnavimo teritoriją, vaikai;**

**6.8. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma, vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;**

**6.9. pedagoginių darbuotojų, dirbančių toje Mokykloje, vaikai;**

**6.10. kai likusių laisvų vietų yra mažiau nei asmenų, kurie turi vienodą kriterijų skaičių, pirmumas suteikiamas asmenims, kurie gyvena arčiausiai Mokyklos einant pėsčiomis.**

**7. Asmenys bendrąją bendrojo ugdymo mokyklą mokytis pagal vidurinio ugdymo programą renkasi iš savo deklaruotai gyvenamajai teritorijai priskirtos vienos ar daugiau mokyklų. Priėmimo mokytis pagal vidurinio ugdymo programą kriterijai:**

**7.1. pirmumo teise priimami asmenys, pageidaujantys tęsti mokymąsi pagal vidurinio ugdymo programą, besimokantys Mokyklos II gimnazijos klasėje;**

**7.2. jei pageidaujančiųjų mokytis yra daugiau nei laisvų mokymosi vietų, mokytis pirmiausia priimami asmenys, jei jie turėjo teisę šioje mokykloje mokytis pagal pagrindinio ugdymo programos antrąją dalį.**

**8. Asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių, mokytis priimami į Skuodo Bartuvos progimnazijos specialiąsias klases.**

**9. Mokyklos vadovas įsakymu patvirtina priimtų į mokyklą asmenų paskirstymo į klases tvarką ir kriterijus.**

~~5. Priėmimo į Mokyklas mokytis pagal priešmokyklinio, pradinio ir pagrindinio ugdymo programas kriterijai:~~

~~5.1. į Mokyklas mokytis pagal priešmokyklinio, pradinio ir pagrindinio ugdymo programas pirmumo teise priimami toje mokykloje mokytis pageidaujantys asmenys, gyvenantys Mokyklai priskirtoje aptarnavimo teritorijoje. Pirmumo teise priimami asmenys:~~

~~5.1.1. dėl įgimtų ar įgytų sutrikimų turintys specialiųjų ugdymosi poreikių;~~

~~5.1.2. įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu);~~

~~5.1.3 gyvenamąją vietą deklaravę savivaldybės suteiktame socialiniame būste;~~

~~5.1.4. Mokykloje jau besimokančių mokinių broliai ir seserys;~~

~~5.1.5. pedagoginių darbuotojų, dirbančių toje Mokykloje, vaikai;~~

~~5.1.6. darbuotojų, kurie patenka į Savivaldybės tarybos sprendimu Trūkstamų specialistų pritraukimo į savivaldybės viešąsias ir biudžetines įstaigas programą, vaikai;~~

~~5.1.7. arčiausiai Mokyklos gyvenantys asmenys (einant pėsčiomis);~~

~~5.2. į laisvas mokymosi vietas, likusias priėmus mokinius pagal Mokyklai priskirtą teritoriją mokytis pagal priešmokyklinio, pradinio ir pagrindinio ugdymo programas priimami asmenys, negyvenantys Mokyklai priskirtoje aptarnavimo teritorijoje. Esant daugiau prašymų, nei yra laisvų mokymosi vietų Mokykloje, eilė sudaroma pirmumą teikiant asmenims, kurie gyvenamąją vietą deklaravę savivaldybės teritorijoje ir sumuojant Aprašo 5.2.1–5.2.9 papunkčiuose išvardytus kriterijus, kurie yra lygiaverčiai:~~

~~5.2.1. vaikai, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingęs be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);~~

~~5.2.2. vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia;~~

~~5.2.3. dvynukai, trynukai ir kiti daugiavaisio gimimo asmenys (priimami kartu);~~

~~5.2.4. asmenys iš daugiavaikių šeimų;~~

~~5.2.5. asmenys, kurių broliai ir (ar) seserys (įbroliai ir (ar) įseserės prašymo pateikimo metu jau mokosi toje Mokykloje;~~

~~5.2.6. asmenys, kurie mokėsi toje Mokykloje ir pageidaujantys tęsti mokymąsi, pagal aukštesnio lygmens programą toje pačioje Mokykloje;~~

~~5.2.7. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti ir prie savo prašymo pateikė visus reikiamus dokumentus (išsideklaravimo iš Lietuvos pažyma, vaiko mokymosi užsienyje pasiekimų pažyma);~~

~~5.2.8. pedagoginių darbuotojų, dirbančių toje Mokykloje, vaikai;~~

~~5.2.9. jei likusių vietų yra mažiau, nei asmenų, turinčių vienodą kriterijų skaičių, pirmumas suteikiamas asmenims, kurie gyvena arčiausiai Mokyklos, einant pėsčiomis;~~

~~5.3. į bendrojo ugdymo Mokyklą mokytis pagal vidurinio ugdymo programą asmenys renkasi patys. Į Mokyklą pirmumo teise priimami asmenys:~~

~~5.3.1. pageidaujantys tęsti mokymąsi pagal vidurinio ugdymo programą, besimokantys Mokyklos II gimnazijos klasėje;~~

~~5.3.2. gyvenantys savivaldybės, kurioje yra Mokykla, teritorijoje, atsižvelgiant į jų pageidavimą tęsti dalykų, dalykų modulių, kurių buvo pradėję mokytis pagal pagrindinio ugdymo programos antrąją dalį (metinius įvertinimus, atliktus projektinius darbus, mokinio sukauptą darbų aplanką ar kitus mokymosi pasiekimų vertinimus);~~

~~5.4. asmenys, turintys sunkių judėjimo ir atramos funkcijų sutrikimų, ir vaikai, kurių bent vienas iš tėvų turi sunkių judėjimo ir atramos funkcijų sutrikimų, jei Mokykla, priskirta savivaldybės teritorijoje pagal deklaruotą gyvenamąją vietą, nėra pritaikyta judėjimo negalią turintiems asmenims, turi teisę pasirinkti kitą savivaldybės bendrojo ugdymo Mokyklą, kuri atitinka jų fizinius poreikius, kartu su vaikais, gyvenančiais Mokyklai priskirtoje aptarnavimo teritorijoje, ir į ją patekti be eilės;~~

~~5.5. asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių, mokytis priimami į Skuodo Bartuvos progimnazijos specialiąsias klases;~~

~~5.6. Mokyklos vadovas įsakymu patvirtina priimtų į mokyklą asmenų paskirstymo į klases tvarką ir kriterijus.~~

**III. DOKUMENTŲ PRIĖMIMAS IR JŲ REGISTRAVIMAS**

10. Prašymai dėl priėmimo mokytis pagal priešmokyklinio, pradinio, pagrindinio, vidurinio ugdymo programas bei pradinio ir pagrindinio ugdymo individualizuotas programas arba socialinių įgūdžių ugdymo programą pateikiami Mokyklos direktoriui nuo sausio 2 d. iki rugpjūčio 20 d.:

10.1. prašymą už vaiką iki 14 metų pateikia vienas iš tėvų (globėjų, rūpintojų);

10.2. prašymą 14–18 metų vaikas gali pateikti turėdamas vieno iš tėvų (globėjų, rūpintojų) raštišką sutikimą.

11. Kartu su prašymu pateikiami:

11.1. asmens tapatybę patvirtinantis dokumentas;

11.2. įgyto išsilavinimo pažymėjimas ar dokumentai, liudijantys ankstesnius mokymosi pasiekimus (originalas);

11.3. dokumentai (jų kopijos), patvirtinantys priėmimo pirmumą;

11.4. prie prašymo mokytis pagal pradinio ugdymo programą pridedama gimimo liudijimo kopija arba gimimo įrašą liudijantis išrašas ir vaiko sveikatos pažymėjimas (vaiko sveikatos pasas).

12. vieno iš tėvų (globėjų, rūpintojų) prašymu vaikas gali būti priimamas mokytis pagal pradinio ugdymo programos dalį, skirtą antrajai klasei, jeigu, Mokyklos direktoriaus nustatyta tvarka patikrinus vaiko pasiekimus, nustatoma jų atitiktis pirmosios klasės mokiniui mokykloje numatytiems mokymosi pasiekimams.

13. Mokytis pagal aukštesnio lygmens ugdymo programą priimamas asmuo, prie prašymo pateikęs įgyto išsilavinimo pažymėjimą.

14. Tęsiant mokymąsi pagal aukštesnio lygmens ugdymo programą toje pačioje Mokykloje, Mokyklos direktoriui pateikiamas tik prašymas.

15. iš užsienio atvykęs asmuo, asmuo, Lietuvoje baigęs užsienio valstybės arba tarptautinės organizacijos pradinio, pagrindinio ugdymo programą ar tam tikrą jos dalį arba vidurinio ugdymo programos dalį, priimamas mokytis bendra tvarka. Mokykla pagal turimą informaciją (pateiktus dokumentus, atsižvelgusi į amžių, pokalbius su mokiniu, jo tėvais (globėjais), priima asmenį mokytis į klasę, kurioje mokosi jo bendraamžiai. Jei iš pateiktų asmens mokymosi pasiekimus įteisinančių dokumentų, pokalbių ir kitų duomenų paaiškėja, kad asmens pasiekimai aukštesni arba žemesni, nei numatyti ugdymo programoje, pagal kurią mokosi jo bendraamžiai, asmuo priimamas mokytis atitinkamai aukštesnėje klasėje arba klase žemiau. Jei mokinys yra nepilnametis, Mokykla sprendimą suderina su jo tėvais (globėjais).

16. Asmens priėmimas mokytis įforminamas mokymo sutartimi.

17. Mokymo sutartį 2 egzemplioriais pasirašo Mokyklos direktorius ir prašymo pateikėjas: vienas sutarties egzempliorius įteikiamas prašymą pateikusiam asmeniui, sutarties kopija segama į asmens bylą.

18. Mokymo sutartis mokymosi pagal tą ugdymo programą laikotarpiui sudaroma su kiekvienu naujai atvykusiu mokiniu bei tos Mokyklos mokiniu, pradedančiu mokytis pagal aukštesnio lygmens ugdymo programą.

19. Sudarius mokymo sutartį, formuojama mokinio asmens byla, kurioje saugomi pateikti dokumentai ir išsilavinimo pažymėjimo kopija. Originalas grąžinamas jo pateikėjui.

20. Mokinio priėmimas į Mokyklą ir jo išvykimas iš Mokyklos įforminamas direktoriaus įsakymu.

21. Mokykla, priėmusi mokinį, suveda jo duomenis į Mokinių registrą.

**IV. NENUMATYTŲ ATVEJŲ NAGRINĖJIMAS**

22.Aktualiems, šiame Apraše nenumatytiems, asmenų priėmimo į Mokyklas atvejams nagrinėti Skuodo rajono savivaldybės tarybos sprendimu sudaryta Priėmimo į Skuodo rajono savivaldybės bendrojo ugdymo mokyklas nenumatytų atvejų komisija (toliau – Komisija).

23. Komisiją sudaro 5 nariai: du Savivaldybės tarybos nariai ir trys Mokyklų atstovai.

24. Komisija:

24.1. nagrinėja asmenų rašytinius prašymus ir juos papildančius dokumentus, sąlygojančius išimtinį mokinių priėmimą;

24.2. priima protokolinius sprendimus dėl šiame Apraše nenumatytų asmenų priėmimo į Mokyklas atvejų;

24.3. nagrinėja asmenų skundus, pareiškimus, susijusius su priėmimu į Mokyklas;

24.4. teikia siūlymus Savivaldybės merui, Savivaldybės administracijos Švietimo ir sporto skyriui dėl priėmimo į Mokyklas procesų tobulinimo, šio Aprašo pakeitimo.

25. Komisijos posėdžius šaukia pirmininkas. Posėdis yra teisėtas, jei jame dalyvauja ne mažiau kaip du trečdaliai narių. Į Komisijos posėdžius gali būti kviečiami asmenys pristatyti, paaiškinti arba papildyti Komisijai pateiktus prašymus.

26. Komisijos protokoliniai sprendimai priimami Komisijos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad sprendimas nepriimtas. Sprendimai yra teisėti, jei neprieštarauja teisės aktams.

27. Komisijos narys, vykdydamas savo funkcijas, turi teisę:

27.1. gauti papildomus duomenis ir (ar) dokumentus, reikalingus sprendimui priimti, iš prašymus pateikusių asmenų, Mokyklų, kitų kompetentingų institucijų;

27.2. prireikus prašyti patikslinti pateiktą informaciją;

27.3. išsakyti savo nuomonę;

27.4. teikti siūlymus svarstomu klausimu ir dėl Komisijos veiklos.

28. Komisijos narys, vykdydamas savo funkcijas, privalo:

28.1. užtikrinti informacijos, susijusios su jo veikla Komisijoje, konfidencialumą;

28.2. nusišalinti nuo svarstymo klausimų, kurie yra susiję su Komisijos nariu ryšiais, neleidžiančiais priimti objektyvių sprendimų.

28.3. Komisijos nario įgaliojimai nutrūksta, kai pasibaigia įgaliojimo laikas, kai jis nebegali eiti savo pareigų dėl sveikatos būklės, atsistatydina, pripažįstamas neveiksniu arba kai jo elgesys nesuderinamas su Komisijos nario pareigomis.

29. Asmenys Komisijai skirtus rašytinius prašymus ir dokumentus pateikia Savivaldybės merui.

30. Komisija protokolinius sprendimus priima ne vėliau kaip per 20 kalendorinių dienų nuo prašymo įregistravimo.

31. Komisijos priimti sprendimai gali būti skundžiami Savivaldybės merui ar kitoms institucijoms Lietuvos Respublikos įstatymų nustatyta tvarka.

**V. KLASIŲ SUDARYMAS**

32. Kiekvienais kalendoriniais metais iki gegužės 31 d. Savivaldybės taryba Mokykloms nustato mokinių skaičių kiekvienos klasės sraute ir klasių skaičių kiekviename sraute; mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių. Jei sudaromos jungtinės klasės, nustato, iš kokių klasių sudaroma jungtinė klasė ir nurodo kiekvienos klasės mokinių skaičių. Iki rugpjūčio 31 d. klasių (grupių) ir mokinių skaičių patikslina:

32.1. jei prašymų mokytis Mokyklose mokinių skaičius yra didesnis nei buvo nustatytas iki gegužės 31 d.;

32.2. jei Mokykla nesurenka iki gegužės 31 d. nustatyto mokinių skaičiaus ir nesudaro patvirtinto klasių ir (ar) priešmokyklinio ugdymo grupių skaičiaus.

33. Priešmokyklinio ugdymo grupės ir bendrojo ugdymo klasės sudaromos vadovaujantis šiais kriterijais:

33.1. priešmokyklinio ugdymo grupėje – ne daugiau kaip 20 mokinių;

33.2. klasėse mokslo metų pradžioje mokinių gali būti ne daugiau kaip:

33.2.1. 24 mokiniai, jei mokoma pagal pradinio ugdymo programą;

33.2.2. 30 mokinių, jei mokoma pagal pagrindinio ir (ar) vidurinio ugdymo programą;

33.2.3. Skuodo Bartuvos progimnazijos specialiosiose klasėse mokinių skaičius nustatomas, vadovaujantis LR Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių“ 3 priedo nuostatomis.

34. Vienas mokinys dėl įgytų ar įgimtų sutrikimų turintis didelių arba labai didelių specialiųjų ugdymosi poreikių, besimokantis bendrojo ugdymo klasėje, prilyginamas dviem tos klasės mokiniams. Atitinkamai gali būti mažinamas didžiausias nustatytas mokinių skaičius klasėje. Bendrojo ugdymo klasėje, jungtinėje klasėje gali būti ne daugiau kaip 3 mokiniai, dėl įgytų ar įgimtų sutrikimų turintys didelių arba labai didelių specialiųjų ugdymosi poreikių.

35. Aprašo 29 punkte nustatytas didžiausias mokinių skaičius klasėje, jungtinėje klasėje per mokslo metus gali būti didinamas ne daugiau kaip dviem mokiniais.

**VI. BAIGIAMOSIOS NUOSTATOS**

36. Mokyklos vadovaujasi šiuo Aprašu ir kitais teisės aktais, reglamentuojančiais mokinių priėmimą.

37. Aprašas skelbiamas Teisės aktų registre ir Mokyklų interneto svetainėse.

38. Aprašo vykdymo kontrolę atlieka Skuodo rajono savivaldybės administracijos Švietimo ir sporto skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_