**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO** **PROJEKTO**

**DĖL** **SKUODO RAJONO SAVIVALDYBĖS TARYBOS 2022 M. VASARIO 24 D. SPRENDIMO NR. T9-35 „****DĖL SKUODO RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ PASKIRSTYMO IR NAUDOJIMO TVARKOS APRAŠO PATVIRTINIMO“ PAKEITIMO**

2025 m. vasario 19 d. Nr. T10-54

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės tarybos 2022 m. vasario 24 d. sprendimu Nr. T9-35 „Dėl Skuodo rajono savivaldybės kelių priežiūros ir plėtros programos finansavimo lėšų paskirstymo ir naudojimo tvarkos aprašo patvirtinimo“ patvirtintas Skuodo rajono savivaldybės kelių priežiūros ir plėtros programos finansavimo lėšų paskirstymo ir naudojimo tvarkos aprašas (toliau –Aprašas) nebeatitinka teisės aktų reikalavimų, Apraše atlikti daliniai pakeitimai ir naujos redakcijos Aprašas teikiamas tvirtinti Skuodo rajono savivaldybės tarybai.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 32 punktas, 15 straipsnio 4 dalis, Lietuvos Respublikos kelių įstatymo 4 straipsnio 3 dalis, Lietuvos Respublikos kelių priežiūros ir plėtros programos finansavimo įstatymo 9 straipsnio 2, 7 ir 8 dalys.

**3. Laukiami rezultatai.**

Vadovaujantis Aprašu bus sudaromi kelių ir gatvių statybos, rekonstravimo ir remonto planai, kelių objektų statybos, rekonstravimo, taisymo (remonto) prioritetinė eilė, teikiamos statistinės ataskaitos.

**4. Lėšų poreikis sprendimui įgyvendinti ir jų šaltiniai.**

Lėšų nereikės.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėjas – Statybos, investicijų ir turto valdymo skyriaus vyresnysis specialistas Romualdas Rancas.